
Спољнотрговинска робна размена, за јун 2026.

Укупна спољнотрговинска робна размена Србије за јануар-јун 2026. године износи:
– 46238,2 милионa долара – раст од  13,0% у односу на исти период претходне године;
– 39650,5 милиона евра – раст од  5,8% у односу на исти период претходне године.

Извезено је робе у вредности од 20954,3 милиона долара, што чини повећање 15,7% у односу на исти период претходне године, а увезено је робе у вредности од 25283,9 милиона долара, што је за 10,9% више у односу на исти период претходне године. 

Извоз робе, изражен у еврима, имао је вредност од 17971,4 милиона евра, што чини повећање од 8,3% у поређењу са истим периодом претходне године. Увоз робе имао је вредност од 21679,1 милиона евра, што је за 3,7% више у односу на исти период претходне године. 
Дефицит износи 4329,6 милиона долара, што чини смањење од 7,9% у односу на исти период претходне године. Изражен у еврима, дефицит износи 3707,6 милиона евра, што чини смањење од 14,1% у поређењу са истим периодом претходне године.

Покривеност увоза извозом износи 82,9% и већа је од покривености у истом периоду претходне године, када је износила 79,4%.

Посматрано регионално, највећи удео у извозу Србије имао је Регион Војводине (29,6%); следи Регион Шумадије и Западне Србије (25,4%), Регион Јужне и Источне Србије (23,0%), Београдски регион (21,0%), а око 0,9% извоза је неразврстано по територијама. 
Највећи удео у увозу Србије имао је Београдски регион (43,3%); следе Регион Војводине (30,6%), Регион Шумадије и Западне Србије (15,8%), Регион Јужне и Источне Србије (8,4%), а око 1,8% увоза није разврстано по територијама. Не располаже се подацима за Регион Косово и Метохија. 
Извоз и увоз по регионима дат је према седишту власника робе у моменту прихватања царинске декларације. То значи да власници робе, по царинском закону, могу бити произвођачи, корисници, извозници или увозници робе. Ову чињеницу треба имати у виду приликом тумачења података по регионима. На пример, увоз нафте и гаса највећим делом се обухвата у Региону Војводине и Београдском региону, а то су енергенти за укупну територију Србије. 

У структури извоза по намени производа (принцип претежности) највише су заступљени производи за репродукцију, 59,5% (12475,2 мил. долара), следе роба за широку потрошњу, 28,0% (5869,9 мил. долара) и опрема, 12,4% (2608,6 мил. долара). Некласификована роба по намени износи 0,0% (0,4 мил. долара). 

У структури увоза по намени производа највише су заступљени производи за репродукцију, 55,2% (13954,6 мил. долара), следе роба за широку потрошњу, 21,1% (5333,4 мил. долара), и опрема, 11,0% (2784,1 мил. долара). Некласификована роба по намени износи 12,7% (3211,9 мил. долара).
Спољнотрговинска робна размена била је највећа са земљама са којима Србија има потписане споразуме о слободној трговини. Земље чланице Европске уније чине 58,7% укупне размене. 

Главни спољнотрговински партнери, појединачно, били су: 

	Извоз
	мил. USD
	мил. EUR
	Увоз
	мил. USD
	мил. EUR

	
	
	
	
	
	

	Немачка                    
	3167.4
	2716.9
	Кина
	3927.5
	3367.6

	Италија 
	1803.9
	1546.9
	Немачка
	2941.0
	2522.0

	Кина
	1182.1
	1013.2
	Италија
	1735.1
	1487.6

	Босна и Херцеговина                       
	1138.8
	976.6
	Турска 

	1279.9
	1097.8

	Мађарска
	935.2
	802.1
	Мађарска
	1037.5
	888.3



Наш други по важности партнер јесу земље CEFTA, са којима имамо суфицит у размени од 1852,0 мил. долара, који је резултат углавном извоза: житарица и производа од њих, пића, друмских возила, медицинских и фармацеутских производа, електричних машина и апарата. Извоз Србије износи 2764,1 мил. долара, а увоз 912,1 мил. долара за посматрани период. Покривеност увоза извозом је 303,0%. Изражено у еврима, извоз износи 2370,6 мил. евра, а увоз 782,2 мил. евра (суфицит износи 1588,4 мил. евра, а покривеност увоза извозом 303,1%).

Посматрано појединачно по земљама, највећи суфицит остварен је са земљама из блиског окружења: Црном Гором (извозе се највише лекови за малопродају и вода са додатком шећера, а увозе се највише електрична енергија и сушено свињско месо), Босном и Херцеговином (извозе се гасна уља и пиво од слада а увозе се електрична енергија и конструкције и делови од гвожђа) и Северном Македонијом (извозе се електричне енергија и електрични проводници, а увозе се електрична енергија и катализатори на носачу). Значајан суфицит у размени остварен је у размени са Немачком, Словачком, Великом Британијом. Највећи дефицит јавља се у трговини са Кином (највише због увоза телефона за мрежу станица). Следи дефицит са: Казахстаном, Турском, Пољском...

Према одсецима Стандардне међународне трговинске класификације (СМТК), извоз првих пет одсека чини 39,9% укупног извоза. Увоз првих пет одсека чини 28,0% укупног увоза. Одсек неразврстана роба, у који се укључује и роба на царинском складишту и у слободној зони, има учешће у укупном увозу 13,3%.

	Извоз
	мил. USD
	мил. EUR
	Увоз
	мил. USD
	мил. EUR

	
	
	
	
	
	

	Електричне машине и  апарати
	2223.0
	1906.8
	Електричне машине и апарати
	1818.7
	1560.0

	Друмска возила 
	2184.4
	1874.1
	Нафта, нафтни деривати 
	1629.9
	1397.0

	Металне руде и отпаци метала 
	1566.8
	1343.1
	Друмска возила
	1430.5
	1226.6

	Обојени метали
	1346.8
	1154.3
	Медицински и фармацеутски производи
	1126.2
	966.0

	Производи од каучука
	1049.3
	899.8
	Обојени метали
	1073.9
	921.0

	
	
	
	
	
	




У јуну 2026. године је извезено је  робе у вредности од 3708,1 милиона долара, што чини повећање од 9,7% у односу на исти месец претходне године. Увоз је износио 4606,8 милиона долара, што чини повећање од 18,1% у односу на исти месец претходне године.

Изражено у еврима извезено је робе у вредности од 3211,1 милиона евра, што чини повећање од 9,0% у односу на исти месец претходне године. Увоз је износио 3988,6 милиона евра, што чини повећање од 17,3% у односу на исти месец претходне године.

Рачунато у доларима, десезонирани индекс јун 2026/ мај 2026. године показује раст извоза за 2,1% и раст увоза за 10,6%. Рачунато у еврима, десезонирани индекс јун 2026/ мај 2026. године показује раст извоза за 4,0%, и раст увоза за 12,7%.

Према Номенклатури статистике спољне трговине (НССТ) за месец јун:

На листи првих 5 производа у извозу, прво место заузимају сетови проводника за авионе, возила, бродове (177 мил. долара); друго место припада извозу руде бакра и концентрата (166 мил. долара); на трећем месту је извоз осталих моторних возила за превоз лица, осим аутобуса (163 мил. долара); следи извоз рафинисаног бакра (149 мил. долара); последње место припада извозу осталих делова и прибора за моторна возила (94 мил. долара).

Листа првих 5 производа у увозу показује да је сирова нафта и уља од битуминозних минерала (214 мил. долара) наш први увозни производ; други по значају су лекови за малопродају (181 мил. долара); на трећем месту листе је увоз електричне енергије (82 мил. долара); следи увоз осталих делова и прибора за моторна возила (56 мил. долара); последње место заузима увоз природног гаса у гасовитом стању (47 мил. долара).

Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно).

